蒙古語系

蒙古語系係個亞洲語系，分佈喺東亞同北亞，另外喺東歐有一細笪嘅分佈區。佢係蒙古系民族嘅母語，用家估計有570萬人，蒙古族係核心民族，此外仲有達斡爾族、保安族、土族、裕固族、布里亞特人、衛拉特人。

過去學界將佢分類做阿爾泰語系嘅語族，但隨住對呢個語系假說嘅否認，蒙古語族就隨之升格做語系。